กระดูกต้นขาหักคะ ผ่าตัดใส่เหล็กผ่านมา3เดือนเเล้วอนุญาติให้ปล่อยไม้ค้ำยันเดินเอง เเต่ทำไมถึงมีอาการเจ็บบริเวณที่หักเวลาที่ก้าวเดินเเละมีอาการเดินกระเพลกเเบบขาเป๋ด้วยคะ ต้องแก้ไขวิธีการเดินอย่างไรคะ
 กระดูกหัก สามเดือนแล้ว กระดูกน่าจะติดเรียบร้อยดี เพราะแพทย์คงต้องตรวจให้แน่ใจจากเอกซ์เรย์แล้ว แต่ที่ยังรู้สึกปวดที่หักอยู่อาจเป็นเพราะ 1 กล้ามเนื้อที่เกาะกระดูกที่หักยังช้ำ ระบม ไม่เข้าที่ได้ เพราะการผ่าตัดใส่เหล็กกระดูกต้องมีการแหวกเยื้อหุ้มกระดูก และกล้ามเนื้อออกไปก่อน บางทีอาจโดนตรงที่กล้ามเนื้อเส้นเอ็นเกาะกระดูกอยู่บ้าง เมื่อกลับมามีการเคลื่อนไหว กล้ามเนื้อเส้นเอ็นดังกล่าวต้องทำงานอีกครั้งก็จะปวดได้ 2. การที่ใช้ไม้ค้ำยันพยุงน้ำหนักไว้ทำให้กล้ามเนื้อไม่ได้บริหารรับน้ำหนักเท่าที่ควร เกิดการยึดเกร็ง แข็งของข้อตะโพก เข่า ได้ และกล้ามเนื้อเมื่อไม่ได้ใช้งานนานๆ ก็จะเกิดการหดเล็กลง (Disuse atrophy) ทำให้เวลาเดิน กล้ามเนื้อจะไม่มีกำลัง ทำให้เดินแล้วเหมือนคนเดินกระเผลกครับ ไม่ต้องตกใจกังวล ลองหัดเดินไปสักพักอีกประมาณ 1-2 เดือนกล้ามเนื้อและข้อต่อต่างๆ ก็จะปรับตัวได้ กลับมาเดินได้เหมือนคนปกติครับ การแก้ไขคือต้องฝึกกล้ามเนื้อที่ใช้ในการทรงตัวและเดิน คือกล้ามเนื้อที่ต้นขา นั่งแล้วกระดกขาให้สุงขนานปลายเท้าและตะโพก หรือ ท่านั่ง นอนราบแล้วยกขาให้สูงขึ้นเหนือ ศีรษะสัก 30 องศา ทำอย่างนี้ให้ได้เฉลี่ยวันละ 200 -300 ครั้ง ส่วนกล้ามเนื้อเกี่ยวกับการเดิน ต้องฝึกกล้ามเนื้อน่องครับ โดยการเขย่งปลายเท้าขึ้นลง หรือ ก้าวเท้าที่หักไปข้างหน้าแล้วย่อตัวลง เหล่านี้เป็นวิธีการฝึกที่บ้านแบบง่ายๆ แต่ทางที่ดีควรไปปรึกษาแพทย์กายภาพบำบัด ที่ รพ ครับ เพราะมีเครื่องมือในการทำกายภายบำบัดที่สมบูรณ์กว่า และปลอดภัยไม่เสี่ยงต่อการหกล้ม ที่อาจทำให้เหล็กที่ใส่ไว้หักอีกได้ครับ